|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Chránený areál (CHA) Rimava je vymedzený na vodnom toku Rimava v úseku od riečneho kilometra 70,1 po riečny kilometer 74. Vyhlásenie CHA Rimava vytvára predpoklad na dlhodobý pozitívny vplyv na prírodné hodnoty, ktoré sú predmetom ochrany tohto územia. Ide o biotopy siedmich druhov živočíchov európskeho významu mihuľa potiská (*Eudontomyzon danfordi*), kunka žltoruchá (*Bombina variegata*), netopier brvitý (*Myotis emarginatus*), netopier obyčajný (*Myotis myotis*), netopier ostrouchý/netopier východný (*Myotis blythi*), podkovár malý/podkovár krpatý (*Rhinolophus hipposideros*), vydra riečna (*Lutra lutra*).  Rieka Rimava má v tejto časti zachovalý charakter s výskytom ďalších cenných druhov živočíchov a rastlín. Ochrana územia je zameraná na zachovanie podmienok a biotopov týchto druhov ako aj prirodzených meandrov toku s výskytom brehových porastov v katastri obce Rimavská Píla. Riečne dno vodného toku Rimava je tvorené prevažne kamenitým, miestami štrkovito-piesčitým substrátom, čo predstavuje vhodné podmienky pre neresenie a vývoj vajíčok druhu mihuľa potiská. Práve preto je táto lokalita významná z hľadiska výskytu i vhodných reprodukčných podmienok tohto druhu.  Vyhlásením CHA Rimava budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Rimava, vodný tok Rimava | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Rimava bude v súlade s požiadavkami Európskej komisie zabezpečená právna ochrana územia a budú vytvorené podmienky pre zachovanie resp. obnovenie priaznivého stavu druhov živočíchov európskeho významu, ktoré tvoria predmet ochrany CHA Rimava. Opatrenia sú prioritne zamerané na ochranu biotopov druhov, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Pri zlepšení životných podmienok záujmových druhov v CHA Rimava sa zabezpečí zachovanie konceptu riečneho kontinua, čo znamená zlepšenie podmienok reprodukcie, disperzie a migrácie chránených živočíchov aj mimo chráneného územia pozdĺž rieky Rimava.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Rimava, vodný tok Rimava | | *celkové hodnotenie environmentálnej významnosti vplyvu* | málo významný, priaznivý |   CHA Rimava je vymedzený na vodnom toku Rimava v úseku od riečneho kilometra 70,1 po riečny kilometer 74. Predmetom ochrany CHA Rimava sú druhy živočíchov európskeho významu, ktoré sú priamo naviazané na vodné prostredie. Vyhlásením CHA Rimava bude zabezpečená právna ochrana časti vodného toku Rimava, čo môže prispieť k dosiahnutiu dobrého stavu vodného toku Rimava. Zvýšenie povedomia o CHA Rimava môže prispieť k odstráneniu negatívnych javov v území (napr. znečisťovanie rieky Rimava komunálnym odpadom).   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Rimava, vodný tok Rimava | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany CHA Rimava pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Rimava, vodný tok Rimava | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Rimava pozitívne ovplyvní aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády vznikne nové chránené územie – CHA Rimava.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Rimava | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Rimava je zároveň územím európskeho významu a jeho vyhlásením sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |